Narpay va Payariq tumanlarida Samarqand davlat chet tillar institutining fakultetlari ochiladi

Samarqand viloyatining ikkita tumanida Samarqand chet tillar institutining filiallari ochiladi. Bu haqda Oliy va o‘rta maxsus ta'lim vazirligi matbuot xizmati xabar bermoqda.
Ma'lum qilinishicha, prezident Shavkat Mirziyoyevning topshirig‘iga binoan endilikda Samarqand viloyatining Narpay tumanidagi xizmat ko‘rsatish texnikumi hamda Payariq tumanidagi iqtisodiyot va servis kasb-hunar kollejlarida Samarqand davlat chet tillar institutining «Maktabgacha va boshlang‘ich ta'limda xorijiy til» (ingliz tili) va «Xorijiy til va adabiyoti: ingliz tili» fakultetlari ochiladi.
Qayd etilishicha, 17 aprel kuni sohaga tegishli mas'ul rahbarlar Narpay va Payariq tumanlariga borishgan. Ular ta'lim sifati, o‘quv binosini ta'mirlash, talabalarning zamonaviy ta'lim olishlari uchun zarur imkoniyatlarni yaratish va boshqa amalga oshiriladigan ishlar yuzasidan vazifalarni belgilab olishgan.
«Urgut» erkin iqtisodiy zonasi yanada kengaytiriladi, SamDUning Urgut filiali ochiladi
SamDUning Kattaqo‘rg‘on filiali va Transport universitetining Kattaqo‘rg‘on filiali tashkil etiladi